หลังจากคลอดลูกคนแรก 11 เดือน ประจำเดือนยังไม่มา + ยังปั๊มนมให้ลูกอยู่ค่ะ ได้ฉีดยาคุมแบบ3เดือน เข็มสุดท้ายเมื่อวันที่ 12 มิย. มีนัดฉีดอีกครั้ง 8 กย. แต่ไม่ได้ไปแล้วค่ะ เพราะวางแผนอยากมีลูกคนที่สองต่อ อยากจะสอบถามคุณว่าหากปล่อยแล้วมีโอกาสตั้งครรภ์ได้เร็วมากน้อยแค่ไหนค่ะ ยาคุมทำให้มีลูกยากจริงหรือไม่ค่ะ
สวัสดีค่ะ การใช้ยาคุมแบบฉีดคุมกำเนิดทุก 3 เดือนนั้นเป็นการคุมกำเนิดที่มีประสิทธิภาพสูงมากเกิน 99% โดยควรเริ่มฉีดภายใน 5 วันแรกของการมีประจำเดือน เพื่อให้สามารถมีเพศสัมพันธ์ได้เลย แต่หากเริ่มฉีดเวลาอื่นควรรอให้ครบ 7 วัน และเป็นการคุมกำเนิดที่มีประสิทธิภาพสูง โอกาสตั้งครรภ์ขณะฉีดยามีน้อยกว่า 1%การหยุดยาฉีดคุมกำเนิดในผู้ใช้บางราย อาจจะกลับมามีการตกไข่และประจำเดือนได้ค่อนข้างช้า อาจจะได้ถึงประมาณ 3-6 เดือนหลังการหยุดยา แต่หากไม่มีความผิดปกติของรังไข่หรือมดลูกอยู่เดิม ท้ายที่สุดแล้วจะมีความสามารถในการกลับมาตั้งครรภ์ได้เหมือนคนปกติ